CELEX: 62011TN0613
Language: et
Date: 2011-12-05 00:00:00
Title: Kohtuasi T-613/11: 5. detsembril 2011 esitatud hagi — VMS Deutschland versus komisjon

4.2.2012   
            
            
               ET
            
            
               Euroopa Liidu Teataja
            
            
               C 32/35
            
         5. detsembril 2011 esitatud hagi — VMS Deutschland versus komisjon
   (Kohtuasi T-613/11)
   2012/C 32/71
   Kohtumenetluse keel: saksa
   
      Pooled
   
   
      Hageja: VMS Deutschland Holdings GmbH (Darmstadt, Saksamaa) (esindajad advokaadid D. Pohl, G. Burwitz, M. Maier ja P. Werner)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 26. jaanuari 2011. aasta otsus K(2011) 275 lõplik, milles käsitletakse riigiabi C 7/2010 „Ettevõtte tulumaksu seadus, saneerimisklausel”;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide: meetme prima facie valikulisuse puudumine
               Hageja väidab esimese hagi väite raames muu hulgas, et Saksa ettevõtte tulumaksu seaduse (Körperschaftsteuergesetz, edaspidi „KStG”) § 8c lõike 1a saneerimisklausel ei ole nende ettevõtete, mis võetakse saneerimise eesmärgil üle, kahjumi ülekandmise osas valikuline. Hageja arvates ei ole tegemist riigiabiga ELTL artikli 107 lõike 1 tähenduses, kuna ette ei ole nähtud erandit kohaldatavast viitesüsteemist.
            
         
               2.
            
            
               Teine väide: üldmeede
               Hageja väidab sellega seoses muuhulgas, et ettevõtte majandusliku olukorra ja võimekuse tehniline eristamine on tehniline norm, mis üldmeetmena ei saa kuuluda ELTL artikli 107 lõike 1 kohaldamisalasse. Hageja on seisukohal, et üldmajanduslikust vaatepunktist võib selline norm tulla kasuks igale ettevõttele, isegi kui kindlaks ajahetkeks võivad tegelikult üksnes mõned ettevõtted olla võimelised selle reegli reaalseks kasutamiseks.
            
         
               3.
            
            
               Kolmas väide: normi põhjendamine maksusüsteemi olemuse ja sisemise ülesehitusega
               Siinkohal väidab hageja, et KStG § 8c lõike 1a saneerimisklausel on õigustatud maksusüsteemi olemusest ja sisemisest ülesehitusest tulenevalt ning seetõttu see ei kujuta endast riigiabi ELTL artikli 107 lõike 1 tähenduses.